
GRAD ZAGREB
GRADSKA ČETVRT
TREŠNJEVKA-SJEVER
Vijeće Mjesnog odbora 
                    „Samoborček“

KLASA: 026-02/21-002/1074
URBROJ: 251-06-11-1608-21-3
Zagreb, 7. srpanj 2021.
Z A P I S N I K

sa 2. sjednice Vijeća Mjesnog odbora „Samoborček“, održane 7. srpnja 2021. s početkom u 18,00 sati, u prostoru Mjesnog odbora „Samoborček“, Nova cesta 37.

Nazočni članovi Vijeća: Alma Smojver, Ana Legčević, Nikolina Rajković, Maja Đuroković, Noah Kraljević, Dario Karlovčan, Ivan Maksan

Ostali nazočni: Gradski ured za mjesnu samoupravu Područni odsjek Trešnjevka-sjever - Ivan Ćota, stručni referent

Predsjednica Vijeća Mjesnog odbora „Samoborček“ utvrđuje da je na sjednici prisutno 7 od ukupno 7 članova Vijeća, pa Vijeće može pravovaljano raspravljati i odlučivati.
Predsjednica predlaže verifikaciju zapisnika s 1. sjednice.
Vijeće JEDNOGLASNO prihvaća zapisnik s 1. sjednice.

Predsjednica predlaže
	                       DNEVNI RED

             1.   Polaganje prisege članice Vijeća
             2.   Izbor potpredsjednice Vijeća Mjesnog odbora „Samoborček“
             3.   Aktualna problematika 
             4.   Pitanja, prijedlozi i obavijesti.
	
koji je prihvaćen s 6 glasova ZA i 1 SUZDRŽANIM glasom.

Ad. 1. Polaganje prisege članice Vijeća

Predsjednica čita tekst prisege i zamolila je članicu Vijeća da ustane i izgovori riječ „PRISEŽEM“.

Ad. 2. Izbor potpredsjednice Vijeća Mjesnog odbora „Samoborček“

Predsjednica napominje da se izbor potpredsjednika Vijeća obavlja na isti način kao i izbor predsjednika Vijeća i pita ima li prijedloga.
Prijedlog kandidata za potpredsjednicu Vijeća Mjesnog odbora „Samoborček“ podnijeli su:
Noah Kraljević, Ivan Maksan, Ana Legčević, Maja Đuroković, koji predlažu Nikolinu Rajković.
Predsjednica pita ima li drugih prijedloga, te utvrđuje da nema drugih prijedloga, te otvara raspravu, istu zaključuje.
Budući da su se odlučili za javno glasovanje, Alma Smojver podsjeća da je za izbor potrebna većina glasova svih članova Vijeća.
Predsjednica daje prijedlog na glasovanje.

Vijeće Mjesnog odbora „Samoborček“ s 5 glasova ZA i 2 SUZDRŽANA glasa donosi 

Z A K LJ U Č A K
(u privitku zapisnika)

Ad. 3. Aktualna problematika

Predsjednica otvara raspravu, u kojoj sudjeluju svi članovi vijeća, zaključuje raspravu.
Vijeće Mjesnog odbora „Samoborček“ JEDNOGLASNO donosi 

Z A K LJ U Č K E
(u privitku zapisnika)
Ad. 4. Pitanja, prijedlozi i obavijesti.

Članovi vijeća su dogovorili dežurstvo za 15. srpnja 2021. od 18-19 sati.
Slijedeća sjednica planirana je za 2. kolovoz u 18 sati.  
Članovi vijeća su razgovarali o prostoru mjesnog odbora kojemu treba vratiti funkciju, da bude na usluzi građanima, održavanju raznih manifestacija, sportskih događanja, predavanja.
Član vijeća Ivan Maksan smatra da bi trebalo doći do podataka tko su predstavnici suvlasnika u zgradama na području mjesnog odbora, te da bi preko njih obavijestili građane o postojanju mjesnog odbora.
Članovi vijeća predlažu postavljajnje oglasne ploče ispred objekta mjesnog odbora.
Član vijeća Dario Karlovčan pita postoji li plan za ozelenjivanje Ulice Silvija Strahimira Kranjčevića na dijelu od rotora na Novoj cesti prema Trakošćanskoj ulici.  
        
Sjednica je završila u 19.10 sati.

ZABILJEŽIO

Ivan Ćota
                                                                                                                                                 Predsjednica
Vijeća Mjesnog odbora
          ”Samoborček”

